ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

อาร์เอสเริ่มต้นจากการทำธุรกิจตู้เพลงและอัดเพลงจากแผ่นเสียงลงเทป ภายใต้ตรา”ดอกกุหลาบ”
โดยคุณเกรียงไกร เชษฐโชติศักดิ์ และคุณสุรชัย เชษฐโชติศักดิ์ ในปี พ.ศ. 2519
ก่อนจะจัดตั้งเป็นบริษัทอย่างเต็มตัวด้วยเงินลงทุน 50,000 บาท ในนาม “Rose Sound”
ต่อมาในปี
พ.ศ.2535 เปลี่ยนชื่อเป็น “บริษัท อาร์.เอส. โปรโมชั่น 1992 จำกัด”
รวมทั้งได้ย้ายสำนักงานจากถนน
อุรุพงษ์มาเป็นอาคารเชษฐโชติศักดิ์ ในซอยลาดพร้าว 15 โดยใช้เงินลงทุน 300 ล้านบาท
ขยายธุรกิจจากการทำธุรกิจค่ายเพลงมาเป็นบริษัทบันเทิงครบวงจร
ซึ่งนอกจากจะออกผลงานอัลบั้มเพล
งซึ่งเป็นธุรกิจหลักแล้ว บริษัทฯ ยังได้รุกเข้าสู่ธุรกิจบันเทิงในสายงานอื่นๆ ไม่ว่าจะเป็นรายการวิทยุ
รายการโทรทัศน์ ละครโทรทัศน์ และภาพยนตร์ และในปีพ.ศ.2546 บริษัทฯ ได้ทำการจดทะเบียน
ในตลาดหลักทรัพย์แห่งประเทศไทย และได้เปลี่ยนชื่ออีกครั้งเป็น “บริษัท อาร์เอส จำกัด
(มหาชน)” ดำเนินธุรกิจหลัก 3 กลุ่ม ได้แก่ ธุรกิจเพลง ธุรกิจโชว์บิซ
และธุรกิจสื่อจนกระทั่งปัจจุบัน โดยมีการแบ่งการดำเนินงานของบริษัทในกลุ่มดังนี้

[]วิสัยทัศน์ (Vision)

“อาร์เอสจะเป็นผู้ปฏิวัติการสร้างสรรค์ผลงานบันเทิง ด้วยความรับผิดชอบต่อสังคม

ภารกิจ (Mission)

“อาร์เอสจะนำเสนอผลงานบันเทิงคุณภาพทุกรูปแบบ เพื่อตอบสนองทุกความต้องการของลูกค้า
ด้วยทีมบุคลากรที่มีความเป็นเลิศ พร้อมรับการเปลี่ยนแปลงและแสวงหาโอกาสใหม่ๆ
อยู่เสมอ ภายใต้ระบบการจัดการและเทคโนโลยีที่ทันสมัย”

2. ลักษณะการประกอบธุรกิจ

ธุรกิจในปัจจุบันของกลุ่มอาร์เอส ประกอบด้วย 3 ธุรกิจหลัก ได้แก่ ธุรกิจเพลง ธุรกิจโชว์บิซ และธุรกิจสื่อ

โครงสร้างรายได้

+------------------+-------+-------+-------+-------+--------+-------+
| ประเภทรายได้      | 2554  | สัดส่วน | 2555  | สัดส่วน | 2556   | สัดส่วน |
|                  |       |       |       |       |        |       |
|                  | (ล้า   |       | (ล้า   |       | (ล     |       |
|                  | นบาท) |       | นบาท) |       | ้านบาท) |       |
+------------------+-------+-------+-------+-------+--------+-------+
|                  |       | (%)   |       | (%)   |        | (%)   |
+------------------+-------+-------+-------+-------+--------+-------+
| กลุ่มธุรกิจเพลง      | 934.5 | 34%   | 883.2 | 31%   | 777.2  | 22%   |
+------------------+-------+-------+-------+-------+--------+-------+
| กลุ่มธุรกิจโชว์บิซ     | 814.1 | 29%   | 718.8 | 26%   | 692.6  | 20%   |
+------------------+-------+-------+-------+-------+--------+-------+
| กลุ่มธุรกิจสื่อ        | 941.9 | 34%   | 1,    | 42%   | 1      | 57%   |
|                  |       |       | 193.0 |       | ,986.3 |       |
+------------------+-------+-------+-------+-------+--------+-------+
| รายได้จากธุรกิจอื่น   | 50.8  | 4%    | 17.4  | 1%    | 5.5    | 1%    |
+------------------+-------+-------+-------+-------+--------+-------+
| รวมรายได้         | 2,    | 100%  | 2,    | 100%  | 3      | 100%  |
|                  | 765.0 |       | 812.4 |       | ,461.5 |       |
+------------------+-------+-------+-------+-------+--------+-------+

ที่มา: ฝ่ายจัดการของบริษัทฯได้นำงบการเงินสำหรับปี 2554,2555
มาจัดประเภทรายการใหม่ตามโครงสร้างรายได้ของกลุ่มธุรกิจ

2.1 ธุรกิจเพลง

ธุรกิจเพลงของอาร์เอส มีการดำเนินงานในลักษณะครบวงจร ครบทุกขั้นตอนของการดำเนินงาน
ตั้งแต่การคัดเลือกศิลปิน การทำงานเพลง การทำการโปรโมท การวางกลยุทธ์สื่อและการตลาด
การบริหารศิลปิน และการบริหารคอนเทนต์เพลง ทั้งในแง่ตัวศิลปิน ตัวงานเพลง
ในรูปแบบทั้ง Digital Content และ Physical Content
โดยมีรายละเอียดขั้นตอนการดำเนินงานดังนี้

1) การวางโครงสร้างการประกอบธุรกิจเพลง (Business Model) เนื่องจากอาร์เอส
มีศิลปินจำนวนมากทำให้สามารถผลิตผลงานเพลงได้หลากหลายเพื่อตอบสนองกลุ่มเป้าหมายได้ครบ
ทุกกลุ่มและสามารถผลิตผลงานออกสู่ตลาดได้อย่างต่อเนื่อง
การทำงานเพลงจะเริ่มต้นจากการนำเสนอแนวความคิด คอนเซปต์ของงาน
และกำหนดกลุ่มผู้ฟังเป้าหมายต่อคณะกรรมการบริหารธุรกิจเพลง (Music Business
Management Board) เพื่อพิจารณาอนุมัติในหลักการ
โดยแผนการผลิตแต่ละเพลงจะแตกต่างกันไปตามประเภท
และประมาณการยอดขายของแต่ละเพลงเป็นสำคัญ
หลังจากนั้นการทำงานเพลงจะดำเนินการอย่างอิสระโดยทีมงานในแต่ละค่ายเพลง
โดยทีมงานจะดำเนินการทั้งแผนการประชาสัมพันธ์ การวางกลยุทธ์การโปรโมท
และนำมาประสานงานร่วมกับหน่วยงานจัดจำหน่าย
เพื่อทำให้ผลงานที่ออกมาผ่านการวางแผนและการกลั่นกรอง
ทุกขั้นตอน ดังนั้นคุณภาพของผลงานจะตรงกับความต้องการและกระแสความนิยมของตลาด
ในปัจจุบัน

2) _การวางนโยบายการผลิตผลงานในจำนวนที่เหมาะสม
เน้นการให้ความสำคัญกับคุณภาพของผลงาน
และการดูแลสินค้าเมื่อออกสู่ตลาดอย่างใกล้ชิดตั้งแต่ต้นจนจบกระบวนการ
ทำให้การผลิตผลงานแต่ละชุดเป็นไปตามการวางแผนในขั้นต้น
และมียอดขายเป็นไปตามการคาดการณ์

3) การใช้ประโยชน์จากสื่อต่างๆ ไม่ว่าจะเป็นสื่อโทรทัศน์ ทั้ง Free TV และ Satellite TV
สื่อวิทยุ สื่อสิ่งพิมพ์ สื่อออนไลน์ทั้งทาง Website และ Social Media ต่างๆ ของบริษัทฯ
และบริษัท
ในเครือเพื่อให้การประชาสัมพันธ์ผลงานมีประสิทธิภาพ
และเป็นการใช้สื่อที่มีอยู่ทั้งหมดให้เกิดประสิทธิภาพสูงสุด

4) การมีระบบการจัดจำหน่ายที่มีประสิทธิภาพ สามารถกระจายสินค้าถึงผู้บริโภคได้อย่างทั่วถึง
ทั้งในรูปแบบของ Digital Content และ Physical Content มีการติดตามการทำงาน
และบริหารระบบการจัดจำหน่ายอย่างใกล้ชิด

5) การบริหารจัดการลิขสิทธิ์งานเพลงที่มีอยู่อย่างเป็นระบบและมีประสิทธิภาพ
เพื่อสร้างรายได้เพิ่มเติมให้กับบริษัท

6) การวางนโยบายในการเปิดโอกาสให้กับกลุ่มศิลปินใหม่ นักแต่งเพลง
และช่องทางสร้างสรรค์งานเพลงรูปแบบใหม่
เพื่อพัฒนาและยกระดับงานเพลงของกลุ่มอาร์เอสให้ทันสมัยและครอบคลุมกลุ่มเป้าหมายตลอดเวลา

โดยที่การประกอบธุรกิจเพลง มีรายได้หลักจาก 3 แหล่งดังนี้

1) รายได้จากการขายผลิตภัณฑ์เพลงในรูปแบบต่างๆ ผ่านทางระบบดิจิตอล (Digital Content)
ไม่ว่าจะเป็นการดาวน์โหลดเพลง (Download), การดาวน์โหลดเสียงเรียกเข้าผ่านทางโทรศัพท์
(Ring tone), การเลือกซื้อเพลงรอสายผ่านเครือข่ายของระบบโทรศัพท์เคลื่อนที่ (Ring Back
Tone), การดาวน์โหลดเพลง (Full Song) ผ่านช่องทางต่างๆทั้ง iTunes เว็บไซต์
www.rsonlinemusic.com หรือผ่านเครือข่ายของระบบโทรศัพท์เคลื่อนที่ (WAP),
การฟังเพลงในรูปแบบ Online Streaming ผ่านระบบ Deezer

2) รายได้จากการขายผลิตภัณฑ์เพลงในรูปแบบของซีดีเพลง (CD), MP3
ทั้งในรูปแบบการรวมฮิตซิงเกิ้ลใหม่และการรวมฮิตเพลงเก่าในรูปแบบต่างๆ รวมไปถึงวีซีดี (VCD)
และ ดีวีดี (DVD) บันทึกภาพการแสดงคอนเสิร์ตของศิลปินต่างๆ ทั้งเพลงไทยสากลและลูกทุ่ง

3) รายได้จากการจัดเก็บลิขสิทธิ์เพลง โดยบริษัท จัดเก็บลิขสิทธิ์ไทย จำกัด หรือในชื่อย่อว่า TCC
(THAI CORYRIGHT COLLECTION CO., LTD.)
เป็นบริษัทในเครือที่ทำหน้าที่จัดเก็บลิขสิทธิ์ผลงานต่างๆ ที่ถูกนำไปใช้ในเชิงพาณิชย์ให้กับบริษัท
อาร์เอส จำกัด (มหาชน)

ศิลปินนักร้องในสังกัด (Artist /Singer)

ปัจจุบันบริษัทฯ มีศิลปินนักร้องเพลงไทยสากล และเพลงไทยลูกทุ่ง
ประกอบด้วยศิลปินเดี่ยวและศิลปินกลุ่ม ซึ่งสามารถนำเสนองานเพลงในแนวที่หลากหลายต่างกัน
ตัวอย่างศิลปินใน
อาร์เอส ได้แก่

ศิลปินเพลงไทยสากล เช่น Four Mod 3.2.1 Timethai Neko Jump White Vanilla ZEE
เอก สุระเชษฐ์เล้าโลม Jeasmine Karamail และ New Folder

ศิลปินเพลงไทยลูกทุ่ง เช่น ใบเตย อาร์สยาม กุ้ง สุทธิราช กระแต อาร์สยาม บ่าววี และ
จินตรา พูนลาภ

การตลาดและการแข่งขัน

ในปัจจุบันผู้บริโภคมีพฤติกรรมการฟังเพลงที่เปลี่ยนไปจากเดิม
โดยมีตัวแปรที่สำคัญคือการใช้งานอินเตอร์เน็ตและการเพิ่มขึ้นอย่างแพร่หลายของอุปกรณ์
Smartphone ส่งผลให้ ผู้บริโภค
หันมาฟังเพลงออนไลน์ผ่านทางเว็บไซต์ต่างๆ และฟังเพลงบนอุปกรณ์ Smart Phone กันมากขึ้น
และผู้บริโภคมีการซื้อสินค้าประเภท Physical Product ลดลง
แต่จะให้ความสนใจกับการซื้อผลิตภัณฑ์ทางช่องทาง Digital เป็นหลัก ดังนั้นบริษัทต่างๆ
จึงต้องให้ความสำคัญกับ Content
มากขึ้น โดย Content ต้องมีความหลากหลาย
เพื่อให้สามารถเข้าถึงผู้บริโภคได้ในหลากหลายช่องทางโดยไม่จำเป็นจะต้องเป็น Physical
Product เสมอไป

นอกจากนี้ยังมีปัญหาเรื่องการละเมิดลิขสิทธิ์เพลง
ที่เกิดขึ้นอย่างกว้างขวางผ่านทางระบบออนไลน์หรือระบบดิจิตอล
เนื่องจากความก้าวหน้าทางเทคโนโลยี ทำให้ผู้บริโภคสามารถเข้าถึง
ช่องทางการดาวน์โหลดผิดกฎหมายได้อย่างสะดวก รวดเร็ว ทำให้บริษัทผู้ประกอบธุรกิจเพลง
รายย่อยหรือค่ายเพลงขนาดเล็กดำเนินธุรกิจได้ยาก บางครั้งถึงขั้นต้องปิดกิจการไป
แต่อย่างไรก็ตาม
อาร์เอสได้มีการปรับตัวอยู่ตลอดเวลาทำให้ยังคงสามารถรักษารายได้จากธุรกิจเพลงอย่างสม่ำเสมอ

2.2 ธุรกิจโชว์บิซ

รายได้จากธุรกิจโชว์บิซ มาจาก 2 ส่วน ได้แก่ การจัดคอนเสิร์ตและอีเวนต์ และการบริหารศิลปิน

การจัดคอนเสิร์ตและอีเวนต์

ประเภทของธุรกิจการแสดง และ อีเวนต์ เป็นอีกรูปแบบหนึ่งในประเทศไทยที่มีการขยายตัว
ประโยคนี้งานแล้วงง อย่างรวดเร็ว เนื่องจากสินค้า บริการ และ เอเจนซี่โฆษณา
มีการจัดสรรงบประมาณในแง่ของกิจกรรมส่งเสริมการขาย ณ จุดขาย หรือ Below the line
activity มากขึ้น

อาร์เอสมีความเชี่ยวชาญในการจัดคอนเสิร์ตและอีเวนต์
ผลิตผลงานได้สอดคล้องกับแผนการตลาดของสินค้า บริการ และ เอเจนซี่
ที่ลงทุนในสื่อกิจกรรมส่งเสริมการขาย ณ จุดขาย หรือ Below the line ประเภทการแสดง และ
อีเวนต์ โดยมีการเสนอแผนงาน รูปแบบสื่อกิจกรรมบันเทิงต่างๆ
ให้มีความต่อเนื่องและส่งผลต่อธุรกิจในระยะยาวได้

การตลาดและการแข่งขัน

สำหรับธุรกิจการจัดคอนเสิร์ต และ อีเวนต์ ในประเทศไทยจะจัดแบ่งเป็น 3 กลุ่มใหญ่ ดังนี้

1. กลุ่มบริษัทประเภท จัดทำ Presentation และ Event Organizer ที่ให้บริการรับจัด
อีเวนต์ ทั่วไปให้กับสินค้า และบริการ

2. กลุ่มบริษัทประเภท Local Event Promoter ที่ให้บริการจัดการแสดง โชว์ คอนเสิร์ต
โดยเป็นผู้ลงทุนในการทำตลาด จัดงานเอง และ / หรือ ร่วมกับบริษัทอื่นๆ ในประเทศ

3. กลุ่มบริษัทประเภท International Event Promoter ที่ให้บริการจัดการแสดง โชว์
คอนเสิร์ต โดยผู้ลงทุน และให้บริการในการทำแผนตลาด จัดงานเอง และ / หรือ ร่วมกับบริษัทอื่น
โดยเป็นผู้คัดสรรงานเพื่อมาทำตลาดในประเทศ

การจัดคอนเสิร์ต และ อีเวนต์ ในประเทศไทย มีการแข่งขันค่อนข้างสูง เนื่องจากมีผู้ประกอบการ
ทั้งบริษัทที่มีขนาดเล็ก กลาง และใหญ่ เป็นจำนวนมาก
แต่ในขณะเดียวกันธุรกิจนี้ก็มีโอกาสทางด้านธุรกิจสูง เนื่องจากแผนการตลาดส่วนใหญ่ของสินค้าต่างๆ
จะจัดสรรงบประมาณของ Below the line เพิ่มขึ้นทุกๆ ปีเช่นกัน

อาร์เอสเป็นบริษัทบันเทิงขนาดใหญ่ ซึ่งมีข้อได้เปรียบในการดำเนินธุรกิจการจัดคอนเสิร์ตและอีเวนต์
เนื่องจากมีศิลปิน นักร้อง ที่ได้รับความนิยมอยู่ในสังกัดเป็นจำนวนมาก อีกทั้งมีธุรกิจสื่อครบวงจร
ทั้งสื่อโทรทัศน์และสื่อวิทยุ ทำให้มั่นใจได้ว่าการจัดคอนเสิร์ตและอีเวนต์ กับบริษัทฯ
จะตอบสนองความต้องการของลูกค้าได้อย่างมีประสิทธิภาพ

การบริหารศิลปิน

เนื่องจากอาร์เอสดำเนินธุรกิจบันเทิงแบบครบวงจรมาจนกระทั่งถึงปัจจุบัน พบว่ามีศิลปิน
นักแสดงในสังกัดมากมาย ซึ่งศิลปินและนักแสดงเหล่านี้ถือเป็นสินทรัพย์ของอาร์เอส
ที่สร้างมูลค่าและเป็นตัวแทนของบริษัทฯในการเข้าร่วมกิจกรรมกับองค์กรอื่นๆ
รวมทั้งการรับงานหลังจากออกอัลบั้มและโปรโมทผลงานเพลงจนเป็นที่นิยมแล้ว

การบริหารศิลปิน คือ การจัดการงานต่างๆเพื่อให้เกิดมูลค่าเพิ่มแก่ตัวศิลปิน
มุ่งเน้นในการสร้างงานเพื่อเสริมสร้างรายได้ให้กับศิลปินในสังกัด
นอกเหนือจากการออกผลงานเพลงหรือผลงานแสดงตามปกติ
โดยผลงานเหล่านี้จะต้องสอดคล้องและเกื้อหนุนให้ภาพลักษณ์ของศิลปินดีขึ้นหรือชัดเจนขึ้น
ซึ่งงานที่กล่าวมาข้างต้น ได้แก่ การจัดแสดงคอนเสิร์ตทั้งในประเทศและต่างประเทศ งานโชว์ตัว
ไม่ว่าจะเป็นการร้องเพลง เดินแบบ สัมภาษณ์ เล่นกีฬา ฯลฯ
งานจ้างแสดงเพื่อเก็บบัตรเข้าชมในลักษณะล้อมรั้ว การรับจ้างผลิตงานตามความต้องการของลูกค้า
และงานพรีเซนเตอร์

การตลาดและการแข่งขัน

บริษัทฯ ใช้ทั้ง Mass Customization Strategy และ Customization Strategy
เป็นกลยุทธ์หลักในการทำงาน (ขึ้นอยู่กับประเภทของการผลิตและการบริการ)
โดยมุ่งเน้นไปที่กลุ่มลูกค้าโดยตรง (Direct Customer) เป็นหลัก
แต่ก็ไม่ละเลยลูกค้าในกลุ่มตัวแทน (Advertising Agency)
ทั้งนี้ในการนำเสนองานให้กับลูกค้านั้นทางบริษัทฯ มุ่งเน้นที่จะให้ลูกค้าได้มองให้เห็นว่างานที่บริษัทฯ
นำเสนอนั้น เป็นเครื่องมือทางการตลาด (Marketing Tool)
ที่จะทำให้ลูกค้าแต่ละรายประสบความสำเร็จในวัตถุประสงค์ทางการตลาดที่ตั้งไว้ของลูกค้าทุกรายโดยอาศัยหลักการของ
Entertainment Marketing ในการเข้าถึงผู้บริโภค

บริษัทฯ มีการบริหารจัดการศิลปิน โดยให้ศิลปินสามารถรับงานเองได้
โดยราคาค่าจ้างต้องอยู่ในเกณฑ์มาตรฐานของบริษัทฯ และศิลปินต้องหักส่วนแบ่งกลับมาให้บริษัทฯ
ตามที่กำหนดไว้ ซึ่งรูปแบบการบริหารจัดการนี้ ทำให้ศิลปินมีงานและรายได้เพิ่มมากขึ้น
และการบริหารจัดการ เกิดความคล่องตัวมากขึ้น

2.3 ธุรกิจสื่อ

ธุรกิจสื่อของอาร์เอส ประกอบด้วย 2 สื่อหลัก ได้แก่ สื่อโทรทัศน์ และสื่อวิทยุ

2.3.1 ธุรกิจสื่อโทรทัศน์

บริษัท อาร์เอส จำกัด (มหาชน) ประกอบธุรกิจโทรทัศน์ดาวเทียมจำนวน 5 ช่อง ได้แก่ ช่อง8,
ช่องสบายดีทีวี, YOU Channel, Star Max Channel และ ช่อง Sun Channel La Liga
ซึ่งมีรูปแบบ คอนเซ็ปต์ และกลุ่มเป้าหมายที่แตกต่างกัน ดังนี้

ช่อง 8

ช่อง 8 ช่องรายการวาไรตี้ ภายใต้คอนเซปต์ ฟรีทีวี วาไรตี้ 24 ชั่วโมง
นำเสนอผลงานที่ตอบโจทย์ความต้องการของกลุ่มผู้ชมทุกเพศทุกวัย
ด้วยการผลิตและสร้างสรรค์ความบันเทิงแบบครบทุกรูปแบบ
โดยวางคอนเซ็ปต์ให้เป็นเหมือนฟรีทีวีทั่วไป คือ มีรายการที่หลากหลาย
โดยจุดแข็งของช่องจะอยู่ที่ช่วงซุปเปอร์ไพรม์ไทม์ (Super Prime Time)
ที่นำเสนอละครใหม่ออกอากาศเป็นครั้งแรก (First Run) โดยในปี 2556 ช่อง 8
มีละครใหม่ออกอากาศเป็นครั้งแรก จำนวน 5 เรื่อง ได้แก่ ละครกากับหงส์ ละครนางมาร
ละครข้าวนอกนา ละครวิวาห์ป่าช้าแตก และละครผู้ชนะสิบทิศ

นอกจากนี้ยังมีรายการต่างๆในรูปแบบที่หลากหลาย อาทิ รายการข่าว “คุยข่าวช่อง8” และ
“คุยข่าวยามเย็น" รายการข่าวบันเทิง “บันเทิง108” รายการทอล์กโชว์ “ปากโป้ง”
รายการเรียลลิตี้โชว์ “เสียงสวรรค์พิชิตฝัน” รายการตลก เกมส์โชว์ คอนเสิร์ตต่างๆ
รวมไปถึงการนำภาพยนตร์ทั้งในและต่างประเทศ มาออกอากาศหมุนเวียนกันไปตลอด 24 ชั่วโมง
ซึ่งละครใหม่และรายการต่างๆเหล่านี้
ได้สร้างกระแสความสนใจให้ทั้งผู้ชมและเอเจนซีโฆษณาให้รู้จักช่อง 8 ภายในระยะเวลาอันรวดเร็ว
ทั้งนี้สะท้อนได้จากเรทติ้งครองอันดับที่ 1 ในกลุ่มช่อง Entertainment Variety
จากการสำรวจของนีลเส็น มีเดีย รีเสิร์ช ตลอดมา

ช่อง สบายดีทีวี

ช่องสบายดีทีวี จับกลุ่มเป้าหมายผู้ชื่นชอบเพลงไทย ในหลากหลายแนวเพลง
ไม่เพียงแต่จำกัดเฉพาะเพลงลูกทุ่งเท่านั้น ยังมีเพลงแนวเพื่อชีวิต เพลงฮิตในอดีต
เพลงเก่าหาฟังยาก เพลงสตริง รวมทั้งเพลงใต้ดินที่เปิดโอกาสให้คนทำเพลงได้มีที่เผยแพร่ผลงาน
ภายใต้สโลแกน “เพลงไทยหลากสไตล์ ดูสบายทั้งครอบครัว”

ด้วยจุดแข็งของช่องสบายดีทีวี ที่ดูแลการผลิตและบริหารคอนเทนต์เองภายใต้ค่ายเพลง
อาร์สยาม จึงทำให้มีจุดแข็งในการนำเสนอรายการได้หลากหลายรูปแบบ ทั้งในเชิงลึกและเชิงกว้าง
สามารถดึงศักยภาพของศิลปินมาใช้ได้อย่างเต็มที่
ควบคู่ไปกับการคัดสรรผู้ดำเนินรายการที่มีเอกลักษณ์ เป็นที่จดจำและชื่นชอบกับคนหลากหลายกลุ่ม
จึงทำให้ช่องสบายดีทีวี เป็นช่องที่สามารถรับชมได้อย่างเพลิดเพลิน สนุกสนานได้ตลอดทั้งวัน
และสามารถสื่อสารถึงกันผ่าน sms และภาพ display หน้าจอได้ตลอดเวลา

ช่อง YOU Channel

ช่อง YOU Channel ช่องรายการที่มาพร้อมคอนเซ็ปต์ “โทรทัศน์ของคนรักดนตรี”
ประกอบด้วยรายการต่างๆ ทั้งรายการสดหลากหลายรสชาติ และรายการวาไรตี้ที่ชวนติดตาม
เพื่อตอบโจทย์กลุ่มผู้ชมและผู้ฟังที่มีหัวใจรักในเสียงดนตรีทุกรุ่น ทุกกลุ่มอายุ นำเสนอในรูปแบบของ
มิวสิควีดีโอหรือภาพคอนเสิร์ตของศิลปินที่หลากหลาย การนำเสนอความบันเทิงในรูปแบบต่างๆ
การสร้างกระแสนิยม โดยมีการสอดแทรกเนื้อหา สาระ เชิงสร้างสรรค์ให้กับกลุ่มเป้าหมาย
อีกทั้งยังเป็นช่องทางในการสรรหาศิลปินหน้าใหม่ให้กับวงการ

ช่อง 2 Star Max

ช่อง 2 Star Max ปรากฏการณ์ Star Variety เต็มรูปแบบครั้งแรกของเมืองไทย ภายใต้
คอนเซปต์ “แซ่บ.. สะใจคนไทย” ซึ่งจะเป็นสถานีเดียว ที่จะรวมสุดยอดรายการวาไรตี้แบบจัดเต็ม
ของเหล่าดารา นักแสดง เซเลป
และศิลปินชั้นนำของเมืองไทยและต่างประเทศเอาไว้อย่างเต็มรูปแบบ
นอกจากนี้ยังรวบรวมคอนเทนต์สุดแซ่บที่ผู้ชมให้ความสนใจ ออกอากาศสู่สายตาผู้ชมตลอด 24 ชั่วโมง
เพื่อให้ตอบรับกลุ่มเป้าหมาย

Sun Channel La Liga

Sun Channel La Liga ช่องรายการใหม่ภายใต้คอนเซ็ปต์ เอ็กซ์ตรีม เอ็นเตอร์เทนเม้นท์
วาไรตี้ (Extreme Entertainment Variety) ที่ประกอบด้วย กีฬา ข่าว สาระ
และความบันเทิง มีกลุ่มเป้าหมายหลักคือ วัยทำงานตอนต้นและกลุ่มผู้ใหญ่ที่รัก และชื่นชอบกีฬา
โดยช่องใหม่ที่เปิดขึ้นมา ยังคงเน้นกลุ่มรายการถ่ายทอดสดฟุตบอลลาลีกาสเปน
เพื่อรองรับฐานผู้ชมคนรักกีฬาที่เหนียวแน่น
ซึ่งเป็นจุดแข็งของอาร์เอสเพื่อให้ช่องนี้ได้ขยายฐานผู้ชมให้ครอบคลุมยิ่งขึ้น ซึ่ง ช่อง Sun Channel
La Liga ได้มีการบรรจุรายการต่างๆ ไว้มากมาย อาทิเช่น รายการอินไซด์ ลาลีกา รายการซัน
สปอร์ต รายการ ลา ลีกา เวิลด์ (La Liga World) และ รายการ ลา ลีกา โชว์ เป็นต้น   

นอกจากนี้ยังเพิ่มรายการวาไรตี้ อาทิตย์ละวันทันข่าว โดยมีผู้ประกาศข่าวมืออาชีพ อาทิเช่น
ไชยวัฒน์ อนุตระกูล, อัครพล ทองธาราดล, ศศิวรรณ เลิศวิริยะประภา และรายการวาไรตี้อื่นๆ
อีกมากมายเพื่อให้สามารถครอบคลุมกลุ่มผู้ชมได้หลากหลายมากยิ่งขึ้น

การตลาดและการแข่งขัน

 จุดเด่นของโฆษณาในโทรทัศน์ดาวเทียม จะใช้เงินน้อยกว่าฟรีทีวี แต่สามารถเข้าถึงกลุ่มเป้าหมายในภูมิภาคต่างๆ โดยเฉพาะอย่างยิ่ง เป็นทางเลือกให้กับผู้ประกอบการรายเล็กที่มีงบจำกัดไม่สามารถลงโฆษณาในฟรีทีวีได้ สามารถมาเลือกลงโฆษณาในโทรทัศน์ดาวเทียมได้ โดยบริษัทฯ สามารถบริหารจัดการรูปแบบการใช้พื้นที่โฆษณาได้ตามความต้องการของลูกค้า โดยในปี 2556 ตลาดโฆษณาได้เติบโต 10 % จากปี 2555 ซึ่งมีมูลค่าตลาดมากถึง 129,880 ล้านบาท โดยสื่อโทรทัศน์ยังคงเป็นสื่อหลักที่มีมูลค่าโฆษณาสูงที่สุด คิดเป็นสัดส่วนร้อยละ 57 ของมูลค่าตลาด (ข้อมูลจาก ศูนย์วิจัยกสิกรไทย) อีกทั้งทีวีดาวเทียมในปี 2556 ยังสามารถเข้าถึงครัวเรือนไทยมากถึง 64% ของ 22 ล้านครัวเรือน และมีแนวโน้มเพิ่มขึ้นเรื่อยๆในอนาคต จึงทำให้ทีวีดาวเทียมมีโอกาสที่จะขยายตัวได้อีกมาก ซึ่งขณะนี้มีลูกค้าหลายรายที่ให้ความสนใจ ซึ่งจะมีทั้งการซื้อตรงและการซื้อผ่านเอเจนซีโฆษณา

บริษัทฯ เล็งเห็นว่าความหลากหลายของรูปแบบรายการ เคเบิลทีวี และโทรทัศน์ดาวเทียม
จะทำให้สื่อเหล่านี้กลายเป็นสื่อทางเลือกใหม่ให้กับสินค้าและบริการที่ต้องการสื่อถึงลูกค้าในแต่ละกลุ่มได้ดียิ่งขึ้น

กลยุทธ์การตลาด 

1) กลยุทธ์การกำหนดตราสินค้าของบริษัท และ positioning ของรายการ

บริษัทฯ ได้กำหนดตำแหน่งทางการตลาดของธุรกิจไว้อย่างชัดเจน ในรายการแต่ละประเภท
การสื่อสารภาพลักษณ์ของบริษัทฯ และการออกแบบรายการมุ่งเน้นตอบสนองกลุ่มเป้าหมายโดยเฉพาะ
โดยพิจารณาพฤติกรรมของผู้ชมแต่ละกลุ่ม และกระแสที่กำลังเป็นที่นิยม
ทั้งนี้สอดรับกับกลยุทธ์ของกลุ่มบริษัทฯ ซึ่งมีความเข้มแข็งและมีความสามารถในการแข่งขันในตลาดสูง

2)
กลยุทธ์การใช้จุดแข็งทางการแข่งขันของกลุ่มอาร์เอสมาเป็นองค์ประกอบหลักในการผลิตเพื่อให้ได้รายการที่มีคุณภาพ

นอกจากกำหนดกลุ่มผู้ชมเป้าหมายที่ชัดเจน การออกแบบและผลิตรายการให้มีคุณภาพนั้น บริษัทฯ
ยังได้นำจุดแข็งทางการแข่งขันขององค์กรในกลุ่มตลาดวัยรุ่นและตลาดเพลงลูกทุ่ง
ซึ่งเป็นตลาดขนาดใหญ่และมีความสามารถในการซื้อสูง ทั้งในด้านศิลปิน นักร้องนักแสดง
พิธีกรในสังกัด เพลง และ content อื่นๆ โดยนำมาใช้เป็นองค์ประกอบหลักในการผลิตรายการ
เมื่อผนวกเข้ากับ
จุดแข็งของทีมงานที่มีความเชี่ยวชาญและมีประสบการณ์การในการผลิตสื่อรายการโทรทัศน์และ
สื่อวีดีทัศน์แล้ว ทำให้ผลงานการผลิตมีคุณภาพและมีผลตอบรับที่ดี

3) กลยุทธ์การกำหนดรูปแบบการขายเพื่อสร้างคุณค่าสูงสุดให้กับลูกค้า

การออกแบบการขายสื่อโฆษณาเพื่อตอบสนองความต้องการและสร้างคุณค่าสูงสุดให้กับลูกค้า
ในลักษณะของการขายแบบแพ็กเกจ คือ การขายเวลา loose spot
ร่วมกับการทำกิจกรรมทางการตลาดควบคู่กันไป เพื่อเป็นการช่วยตอกย้ำและสร้างการรับรู้ Brand
ให้กับลูกค้า โดยทีมงานมุ่งเน้นการสร้างสรรค์กิจกรรมทางการตลาดในแนว CSR (Corporate
Social Responsibility)
เพื่อกระตุ้นจิตสำนึกและเผยแพร่ความรู้เกี่ยวกับความรับผิดชอบต่อสังคมของลูกค้าที่มีต่อผู้บริโภค
โดยนำมาเสนอในรายการให้ดูกลมกลืนแนบเนียนไปกับตัวรายการ
และสามารถสื่อสารคุณสมบัติของสินค้าได้อย่างมีประสิทธิภาพ รวมไปถึงการออกแบบแพ็กเกจของ
loose spot ลงในหลายๆ รายการร่วมกัน เพื่อให้การใช้งบประมาณโฆษณาของลูกค้าคุ้มค่าสูงสุด

4) กลยุทธ์การสร้างคุณภาพรวมเพื่อเป็นที่ยอมรับของลูกค้า

มุ่งเน้นการสร้างคุณภาพรวมในทุกส่วนงานของบริษัทฯ เพื่อให้เป็นที่ยอมรับและไว้วางใจจากลูกค้า
ไม่เฉพาะแต่ในส่วนของคุณภาพการผลิตที่สร้างความพึงพอใจให้กับลูกค้า
แต่ยังรวมถึงด้านการบริการทั้งก่อนและหลังการขาย เช่น
การตอบสนองความต้องการของลูกค้าอย่างรวดเร็วและถูกต้อง การรับฟังและแก้ปัญหาให้กับลูกค้า
เป็นต้น

5) กลยุทธ์การพัฒนารูปแบบรายการเพื่อตอบสนองรสนิยมของกลุ่มเป้าหมาย

มีการวิเคราะห์ความต้องการของผู้ชมเป้าหมายอย่างต่อเนื่อง
เพื่อนำมาใช้ในการพัฒนารูปแบบการผลิต ให้สอดคล้องกับความต้องการของกลุ่มผู้ชมและลูกค้า
เพื่อเพิ่มความนิยมในตัวรายการ และเพิ่มยอดขายอย่างต่อเนื่อง

6) กลยุทธ์การบริหารการจัดการและการบริหารต้นทุน

วางโครงสร้างให้เกิดความคล่องตัวในการบริหารจัดการ และการบริหารต้นทุน
โดยใช้พนักงานของบริษัทฯ ในการผลิตงานส่วนหนึ่ง และใช้การจ้างงานบุคลากรภายนอก
(Outsourcing) อีกส่วนหนึ่ง

การตลาดและการแข่งขัน

เนื่องจากพฤติกรรมของผู้บริโภคชาวไทยเปลี่ยนแปลงไปจากเดิม
หลายคนเริ่มแสวงหาข้อมูลที่แตกต่างที่มีลักษณะตรงตามความชอบของแต่ละบุคคล
และสื่อฟรีทีวีที่มีอยู่ในปัจจุบันก็ไม่สามารถตอบสนองความต้องการในการบริโภคข่าวสาร
และเนื้อหาสาระที่มีลักษณะเฉพาะของแต่ละบุคคลได้
ดังจะเห็นได้จากในช่วงเวลาที่ผ่านมามีผู้ประกอบการหลายฝ่ายสนใจเข้ามาทำธุรกิจโทรทัศน์ดาวเทียมกันมากขึ้น
ในหลากหลายรูปแบบทั้งเพลง ข่าวสาร สาระ บันเทิง แม้กระทั่งเป็นช่องทางขายสินค้า
จึงทำให้โทรทัศน์ดาวเทียมกลายเป็นธุรกิจที่มีแนวโน้มการเติบโตได้อีกมาก
เนื่องจากเทคโนโลยีที่พัฒนาขึ้นทำให้ต้นทุนในการให้บริการมีแนวโน้มต่ำลง
สามารถถึงจุดคุ้มทุนได้ภายในระยะเวลาไม่กี่ปี บริษัทฯ
เองก็มีนโยบายที่จะขยายบริการหรือเพิ่มช่องสัญญาณขึ้นอีก
เพื่อตอบสนองรูปแบบการใช้ชีวิตของผู้บริโภคในยุคปัจจุบัน

การให้บริการโทรทัศน์ผ่านดาวเทียมเป็นแนวโน้มใหม่ที่เกิดขึ้นทั่วโลก เพราะใช้งบลงทุนไม่สูงนัก
เมื่อเทียบกับฟรีทีวีที่มีการใช้เงินลงทุนหลายพันล้านบาท
และโทรทัศน์ดาวเทียมจะมีผู้ชมชัดเจนกว่าฟรีทีวีที่มีผู้ชมหลากหลายกว่า
และสามารถหารายได้จากการขายเวลาโฆษณา จากปัจจุบันมูลค่าโฆษณาผ่านฟรีทีวีตกปีละ 60,000
ล้านบาท ทั้งนี้หากสถานีโทรทัศน์ดาวเทียมทำได้เต็มรูปแบบ จะมีโฆษณาสูงถึงแสนล้านบาททั้ง in
bound และ out bound

ที่ผ่านมารูปแบบสื่อสารการตลาดในประเทศไทยมีอยู่ 2 แบบ คือ การสื่อสารผ่านสื่อ หรือที่เรียกว่า
Above the line กับการสื่อสารไม่ผ่านสื่อ หรือ Below the line เช่น
การจัดกิจกรรมการตลาด เนื่องจากราคาค่าโฆษณาที่สูงขึ้นบวกกับข้อกำหนด กฎ กติกา
ข้อห้ามต่างๆที่ห้ามโฆษณาผ่านสื่อ
ทำให้หลายค่ายหันมาทุ่มเม็ดเงินไปกับการทำกิจกรรมการตลาดไปยังกลุ่มเป้าหมายแทน
ทำให้สัดส่วนการใช้เงินในช่วงที่ผ่านมาขยับมาที่ Below the line เป็นตัวเลขที่มากขึ้น
เนื่องจากสามารถเข้าถึงกลุ่มเป้าหมายได้ดีกว่า อีกทั้งยังสามารถสร้างยอดขายได้ในเวลาเดียวกัน
แต่เมื่อโทรทัศน์ดาวเทียมเข้ามามีบทบาทแล้ว บริษัทฯ เชื่อว่าสัดส่วนการใช้สื่อที่เป็น Above the
line จะหันกลับมาได้รับความนิยมเพิ่มขึ้นแทน เนื่องจากมีราคาถูกกว่ากันมาก
อีกทั้งเทคโนโลยีที่พัฒนาขึ้น ทำให้เจ้าของสินค้าสามารถยิงโฆษณาไปยังพื้นที่ที่ต้องการได้
เพื่อเพิ่มยอดขายในพื้นที่ที่เป็นรองคู่แข่ง และจะทำให้แนวรบในเขตต่างจังหวัดร้อนแรงขึ้น
เพราะสามารถทำทั้งกิจกรรมการตลาดในพื้นที่และการยิงโฆษณาแบบเจาะจงในพื้นที่นั้นๆ ได้โดยตรง

ถึงแม้ว่าในปี 2556
ที่ผ่านมาอุตสาหกรรมโทรทัศน์ดาวเทียมจะมีผู้เล่นรายใหม่เกิดขึ้นมากมายทำให้การชิงเม็ดเงินโฆษณาค่อนข้างรุนแรง
แต่อย่างไรก็ตามอุตสาหกรรมโทรทัศน์ดาวเทียมยังคงมีอัตราการเติบโตอีกมาก อีกทั้งในปีที่ผ่านมา
อาร์เอสยังคงรักษาความเป็นผู้นำอันดับ 1 มาได้โดยตลอด ซึ่งผู้ให้บริการแพลตฟอร์ม
ที่ผลิตคอนเทนต์ได้ตรงตามความต้องการของตลาด จะมีโอกาสในการสร้างมูลค่าเพิ่ม
และมีความได้เปรียบในการแข่งขันสูง

การจัดหาผลิตภัณฑ์หรือบริการ

บริษัทฯ ได้ร่วมเป็นพันธมิตรกับผู้ประกอบการจานดาวเทียมชั้นนำ
เพื่อขยายช่องทางการรับชมให้ถึงกลุ่มเป้าหมาย
โดยพยายามลดข้อจำกัดในเรื่องการเข้าถึงสัญญาณการรับชม ขณะเดียวกันบริษัทฯ
มีนโยบายที่จะเปิดช่องรายการเพิ่มเติมในอนาคต
เพื่อรองรับความต้องการของผู้บริโภคในยุคโลกาภิวัตน์ ทั้งนี้
มีการคัดสรรบุคลากรทั้งเบื้องหน้าและเบื้องหลังที่มีศักยภาพ มีความเชี่ยวชาญ
และเป็นที่ยอมรับของกลุ่มเป้าหมาย โดยในส่วนของบุคลากรเบื้องหน้า มุ่งเน้นที่ศิลปิน นักแสดง
ในสังกัดของกลุ่มอาร์เอส และอีกส่วนหนึ่งได้มาจากการ casting นักแสดง และศิลปินอิสระ
สำหรับทีมงานผลิตนั้น ในส่วนของการสร้างสรรค์รูปแบบงานและการควบคุมการผลิต
เป็นการจัดการโดยทีมงานของบริษัทฯ
ส่วนของการดำเนินการผลิตอยู่ในรูปแบบของพนักงานภายในส่วนหนึ่ง
และอีกส่วนหนึ่งเป็นการจ้างผลิต

2.3.2 ธุรกิจวิทยุ

บริษัทดำเนินธุรกิจผ่านระบบคลื่นความถี่ระบบ F.M. 93.0 MHz ภายใต้แบรนด์ COOL
Fahrenheit 93, F.M. 91.5 MHz ภายใต้แบรนด์ COOL Celsius 91.5 และ F.M. 88.5
ภายใต้
แบรนด์ สบายดี เรดิโอ โดยมีรายละเอียด ดังนี้

+-------------+------------------+-----------------+-----------------+
| สถานีวิทยุ     | F.M. 93.0 MHz    | F.M. 91.5 MHz   | F.M. 88.5 MHz   |
|             |                  |                 |                 |
|             | COOL Fahrenheit  | COOL Celsius    | สบายดี RADIO     |
|             | 93               | 91.5            |                 |
+-------------+------------------+-----------------+-----------------+
|   ผู้ให้ส      | สถานีว            | สถานีว           | สถานีว           |
| ัมปทานคลื่นวิทยุ | ิทยุเสียงจากทหารเรือ | ิทยุในเครือกองทัพบก | ิทยุเสียงจาทหารเรือ |
+-------------+------------------+-----------------+-----------------+
|   วันและเ    | 24 ชั่วโมง         | 24 ชั่วโมง        | 24 ชั่วโมง        |
| วลาออกอากาศ |                  |                 |                 |
+-------------+------------------+-----------------+-----------------+
|   สัญญาณส    | กรุงเทพฯ และ      | กรุงเทพฯ และ     | กรุงเทพฯ และ     |
| ่งครอบคลุมพื้นที่ | ปริมณฑล           | ปริมณฑล          | ปริมณฑล          |
+-------------+------------------+-----------------+-----------------+
|   คอนเซ็ปท์   | 50 Minutes Music | Contemp Revo    | เพลงไทยหลากสไตล์ |
|             | Freeze Your Mind | International   | ฟังสบายทั้งครอบครัว |
|             |                  |                 |                 |
|             |                  | Music Station   |                 |
+-------------+------------------+-----------------+-----------------+
|   กล        | นักศึกษา คนทำงาน   | คนท             | นักศึกษา คนทำงาน  |
| ุ่มผู้ฟังเป้าหมาย |                  | ำงานทั้งชายและหญิง | อายุ 15-45 ปี     |
|             | อายุระหว่าง 20-34  |                 |                 |
|             | ปี                | อายุระหว่าง 20-34 |                 |
|             |                  | ปี               |                 |
|             |                  |                 |                 |
|             |                  | ที่ชื่นชอบเพลงสากล  |                 |
+-------------+------------------+-----------------+-----------------+

บริษัท สกาย-ไฮ เน็ตเวิร์ค จำกัด ได้เปลี่ยนชื่อใหม่เป็น บริษัท คูลลิซึ่ม จำกัด
โดยมีสถานีเพลงภายใต้บริษัทอยู่ 2 สถานี คือ COOL Fahrenheit 93 และ COOL Celsius
91.5

สถานีวิทยุ COOL Fahrenheit 93 F.M. 93.0 MHz

COOL Fahrenheit 93 ดำเนินตามนโยบายของบริษัทฯ
ในการประกอบกิจการวิทยุเชิงพาณิชย์เต็มรูปแบบ โดยยังคงเน้นรักษาความนิยมของสถานีไว้
และขยายฐานผู้ฟังให้กว้างขึ้น จนทำให้ในปัจจุบัน COOL Fahrenheit 93
ยังคงรักษาฐานผู้ฟังที่ชัดเจน และความนิยมในการรับฟังไว้ได้
จนสามารถครองความนิยมในอันดับสูงของกลุ่มเป้าหมายจากการสำรวจ ของ AGB Nielsen
Media Research ส่งผลให้ลูกค้าบริษัทโฆษณา และบริษัทเจ้าของสินค้า
ยังคงความมั่นใจในการใช้สื่อโฆษณาของบริษัทต่อไป

รูปแบบของรายการวิทยุ

F.M. 93.0 MHz COOL Fahrenheit 93

  ------------------------------------ ----------------------------------
  จันทร์ – ศุกร์                           COOLJ.

  06.00 - 09.00 น.                     ภัทรวุฒิ สิงหเสนี

  09.00 - 12.00 น.                     พิพัฒน์ วิทยาปัญญานนท์

  12.30 - 15.00 น.                     วรงค์พร วิชัยดิษฐ์

  15.00 - 19.00 น.                     ปวร กิจเจริญการกุล

  19.00 - 19.30 น.                     ถิรภัทร ชัยจรรยา

  20.30 - 23.00 น.                     กัญดา ศรีธรรมูปถัมภ์

  23.00 - 02.00 น.                     รังรอง วัณณรถ

  เสาร์ - อาทิตย์                         

  02.00 - 06.00 น.                     SWEEP MUSIC
  ------------------------------------ ----------------------------------

COOL Fahrenheit 93 คลื่นที่นำเสนอเพลงไทยสากลในแนว EASY LISTENING
ที่ได้รับการยอมรับจากกลุ่มผู้ฟังสูงสุดและเป็นรายการวิทยุคลื่นแรกที่สร้างปรากฏการณ์การนำเสนอเพลงเพราะต่อเนื่องมากที่สุด
50 นาที “50 Minutes Freeze your mind”
โดยทุกๆบทเพลงเพราะได้ผ่านการคัดสรรจากผลสำรวจความนิยมของผู้ฟังอย่างแท้จริง
พร้อมด้วยทีมคูลเจมืออาชีพที่ได้รับการยอมรับจากกลุ่มคนฟัง
และการจัดกิจกรรมที่ตอบสนองไลฟสไตล์และเปิดโลกทัศน์ของกลุ่มคนทำงานรุ่นใหม่อย่างต่อเนื่อง
ส่งผลให้ COOL Fahrenheit 93 เป็นคลื่นอันดับ 1
บนหน้าปัดวิทยุของคนทำงานอย่างเป็นเอกฉันท์จากการสำรวจของ AGB Nielsen Media
Research ด้วยกลยุทธ์การตลาดที่ไม่หยุดนิ่ง

ด้วยเหตุนี้ COOL Fahrenheit 93 จึงเป็นรายการวิทยุยอดนิยมจากการสำรวจความนิยมบนหน้าปัด
ของ AGB Nielsen Media Research และได้รับความนิยมเป็นอันดับ 1 ต่อเนื่องยาวนานกว่า
10 ปี ตั้งแต่ปี 2545 จนกระทั่งปัจจุบันนี้ (ข้อมูลเดือนธันวาคม 2556) ในกลุ่มรายการวิทยุประเภท
Easy listening ของกลุ่มคนทำงาน (20 – 34 ปี)

สถานีวิทยุ COOL Celsius 91.5 F.M. 91.5 MHz

COOL Celsius 91.5 ดำเนินตามนโยบายของบริษัทฯในกิจการวิทยุเชิงพาณิชย์เต็มรูปแบบ
โดยเน้นรักษาความนิยมของสถานีไว้ และขยายฐานผู้ฟังให้กว้างมากขึ้น
ใช้ระยะเวลาในการฟังนานขึ้น และมีกิจกรรมส่งเสริมการตลาดต่างๆ
ซึ่งตรงตามไลฟ์สไตล์ของกลุ่มผู้ฟัง จนทำให้ในปัจจุบัน COOL Celsius 91.5
ได้รับความนิยมจากกลุ่มผู้ฟังเป้าหมายเพิ่มขึ้นเรื่อยๆ ส่งผลให้ลูกค้าบริษัทโฆษณา
และบริษัทเจ้าของสินค้า ยังคงความมั่นใจในการใช้สื่อโฆษณาของบริษัทมาอย่างต่อเนื่อง

รูปแบบของรายการวิทยุ

F.M. 91.5 MHz COOL Celsius 91.5

  ------------------------------------ ----------------------------------
  จันทร์ – ศุกร์                           COOLJ.

  07.00 - 10.00 น.                     อติรุจ ประกิตสุวรรณ

  10.00 - 13.00 น.                     ลีลา สุนทรวิเนตร์

  13.00 - 16.00 น.                     นาขวัญ รายนานนท์

  16.00 - 19.00 น.                     ซีเจ เจริญชุษณะ

  20.30 - 23.00 น. (จันทร์ – พุธ)         พลอยไพลิน ภมรมนตรี

  20.30 - 23.00 น. (พฤหัส – ศุกร์)        ณัฐวุฒิ เจนมานะ

  23.00 - 02.00 น.                     แพทริก ชัยนาม

  เสาร์ - อาทิตย์                         

  02.00 - 06.00 น.                     SWEEP MUSIC
  ------------------------------------ ----------------------------------

COOL Celsius 91.5 คลื่นรายการวิทยุที่นำเสนอเพลงสากลและโปรแกรมวาไรตี้ COOL
Celsius 91.5 เปิดตัวเมื่อวันที่ 1 มีนาคม 2556
ซึ่งเป็นครั้งแรกของสถานีเพลงในเมืองไทยที่ได้มีการนำลิขสิทธิ์คอนเทนต์มาจากต่างประเทศ
โดยคลื่น COOL Celsius 91.5 จะใช้กลยุทธ์ “ Killer Content” โดยมีโปรแกรมรายการคือ
การรายงานอันดับเพลง American Top 40 โดยพิธีกรชื่อดัง Ryan Secrest
ออกอากาศพร้อมกัน 150 สถานีทั่วโลก และยังมีคอนเทนต์ Call me COOLISTA
ที่นำเสนอเรื่องราวไลฟ์สไตล์
ทั้งเรื่องกินเที่ยวรวมถึงแฟชั่นต่างๆซึ่งถือเป็นการตอบโจทย์ทุกไลฟ์สไตล์ของผู้ฟัง

สถานีวิทยุ สบายดี RADIO F.M.88.5 MHz

ค่ายเพลงอาร์สยาม ดำเนินการผลิตรายการวิทยุเพื่อเป็นธุรกิจหลักในการโปรโมท Content
ของค่าย ควบคู่ไปกับธุรกิจสื่อวิทยุ ทั้งสิ้น 1 รายการ โดยออกอากาศผ่านคลื่นความถี่ระบบ F.M.
จำนวน 1 คลื่น ได้แก่ คลื่น F.M. 88.5 MHz โดยเน้นการหารายได้จากการขายเวลาโฆษณา
และการผลิต Event

สบายดี RADIO F.M.88.5
ดำเนินตามนโยบายของบริษัทฯในการประกอบกิจการวิทยุเพื่อธุรกิจหลักในการโปรโมท Content
ของค่าย ควบคู่ไปกับธุรกิจสื่อวิทยุ โดยเน้นรักษาความนิยมของสถานีไว้
และขยายฐานผู้ฟังให้กว้างมากขึ้น ใช้ระยะเวลาในการฟังนานขึ้น จนทำให้ในปัจจุบัน สบายดี
RADIO เป็นสถานีวิทยุที่ครองใจ
และสามารถครองความนิยมในอันดับสูงของกลุ่มเป้าหมายจากการสำรวจ ของ AGB Nielsen
Media Research ส่งผลให้ลูกค้าบริษัทโฆษณา และบริษัทเจ้าของสินค้า
ยังคงความมั่นใจในการใช้สื่อโฆษณาของบริษัทมาอย่างต่อเนื่อง

รูปแบบของรายการวิทยุ

F.M. 88.5 MHz สบายดี RADIO

  ----------------- --------------- ------- ----------------- --------------------
  จันทร์ – ศุกร์        DJ              เสาร์ –                    DJ
                                    อาทิตย์                     

  05.00 – 07.00     เนย์เน่           05.00 –                   โอ พันทวี
                                    07.00                     

  08.00 – 11.00     จ๊อบจี้ + เก่งกี้     09.00 –                   แนท เอวิตรา
                                    11.00                     

  11.00 – 14.00     กอล์ฟ ณัฐมา       11.00 –                   โจ้ เฉลิมศักดิ์ / หนุ่ม
                                    14.00                     ไชโย

  14.00 – 17.00     หนุ่ม ไชโย        14.00 –                   ต้อง / อุ๊
                                    17.00                     

  17.00 – 20.00     บุหงา ส่าหรี       17.00 –                   เอกพล ชัยวัฒน์
                                    20.00                     

  20.00 – 23.00     ตั้ม + กวาง       20.00 –                   ปิง ฟรุ๊ตตี้
                                    23.00                     

  23.00 – 01.00     เจนนี่            23.00 –                   น้องลุกซ์ / นุชช่า
                                    02.00                     

  01.00 – 03.00     ไพศาล แก้ววิเศษ   02.00 –                   โอลีฟ
                                    05.00                     

  03.00 – 05.00     ทัช                                        
  ----------------- --------------- ------- ----------------- --------------------

สบายดี RADIO F.M.88.5 คลื่นที่นำเสนอเพลงไทยหลากสไตล์ ทั้งเพลงลูกทุ่ง ลูกทุ่งเพื่อชีวิต
ลูกทุ่งสำเนียงใต้ สำเนียงเหนือ และสำเนียงใหม่ เพลงแนวอีสาน หมอลำ เพลงสตริงย้อนยุค
รวมไปถึงลูกทุ่งป๊อบ เพื่อให้ฟังสบาย ถูกใจกันทุกคนทุกครอบครัว
เป็นสถานีที่ได้รับการยอมรับจากกลุ่มผู้ฟังอย่างต่อเนื่องและล้นหลาม
เป็นรายการวิทยุที่สร้างให้คนฟังทุกคนอารมณ์ดี ดังคำกล่าวที่ว่า “สบายดี RADIO
สถานีวิทยุทางเลือกใหม่ ที่จะทำให้ทุกครอบครัวสบายดี มีรอยยิ้ม”
โดยทุกๆบทเพลงเพราะได้ผ่านการคัดสรร รวมทั้งติดชาร์ต มียอด TOP ดาวน์โหลด ทั้งสิ้น
และยังเสิร์ฟสาระดีๆ เพื่อให้ทุกคนอารมณ์ดี มีความสุขกายสบายดีตลอดเวลา
พร้อมด้วยทีมดีเจมืออาชีพที่ได้รับการยอมรับจากกลุ่มคนฟัง
ซึ่งส่วนหนึ่งแฟนรายการจะคุ้นหน้าคุ้นตาจาก สบายดี TV อยู่แล้ว
นอกจากนี้ยังมีการจัดกิจกรรมที่ตอบสนอง ไลฟสไตล์ สร้างความสัมพันธ์กับกลุ่มแฟนคลับเก่า
ขยายกลุ่มแฟนคลับใหม่อย่างต่อเนื่องใกล้ชิดตลอดเวลา ส่งผลให้ สบายดี RADIO F.M.88.5
ได้รับความรักและการยอมรับ และผู้ฟังมี Loyalty มาโดยตลอด

ด้วยเหตุนี้ สบายดี RADIO F.M.88.5
จึงเป็นรายการวิทยุยอดนิยมจากการสำรวจความนิยมบนหน้าปัด ของ AGB Nielsen Media
Research และได้รับความนิยมในอันดับต้นๆ ตั้งแต่เปิดสถานีมาเมื่อ เดือนกรกฎาคม ปี 2554
จนกระทั่งปัจจุบัน ในกลุ่มรายการวิทยุระดับ นักศึกษา กลุ่มคนทำงาน (15 – 45ปี)

การตลาดและการแข่งขัน

ในปัจจุบันถึงแม้ว่ากลุ่มผู้ฟังจะมีพฤติกรรมการฟังเพลงผ่านวิทยุน้อยลง
แต่อย่างไรก็ตามยอดผู้ฟังที่มีการฟังเพลงออนไลน์ผ่านเว็บไซต์และ mobile application
นั้นมีมากขึ้น โดยคลื่นวิทยุ COOL Fahrenheit 93 และ COOL Celsius 91.5
ได้มียอดผู้ฟังที่ฟังเพลงผ่านทางเว็บไซต์เพิ่มมากขึ้นเรื่อยๆ โดยคลื่นวิทยุ COOL Fahrenheit 93
และ COOL Celsius 91.5 มียอดผู้ฟังออนไลน์ผ่านเว็บไซต์และ mobile application
แล้วมากกว่า 1,500,000 ราย และ 300,000 รายต่อเดือน ตามลำดับ

กลยุทธ์การตลาด

1) กลยุทธ์นโยบายความคุ้มค่า (Value for money)
เพื่อสร้างประโยชน์สูงสุดให้กับงบประมาณที่ลูกค้ามีอยู่เพื่อการโฆษณา
ในลักษณะของการขายแบบแพ็กเกจ คือ การขายเวลา loose spot ร่วมกับการจัด Activity
In Program และ Event Marketing
ซึ่งมีผลต่อการส่งเสริมการขายอย่างเป็นรูปธรรมและคุ้มค่าต่อการลงทุน

2)กลยุทธ์การจัดกิจกรรมส่งเสริมการขาย จากสภาวะการแข่งขันอย่างเข้มข้นของธุรกิจวิทยุ
ที่ต้องการสร้างความแตกต่างของรายการให้เกิดขึ้น
เพื่อเสริมสร้างมูลค่าเพิ่มทั้งต่อคลื่นวิทยุและต่อลูกค้าและสินค้าที่ร่วมกิจกรรมส่งเสริมการขายต่างๆ
ดังนั้นการขายเวลาโฆษณาอย่างเดียวไม่เพียงพอต่อความต้องการของลูกค้า
และต่อการสร้างแบรนด์ของบริษัทฯ และคลื่น ด้วยเหตุนี้ทางบริษัทฯ
จึงมีการปรับปรุงกลยุทธ์การดำเนินการให้ความสำคัญกับการจัดกิจกรรมส่งเสริมการขาย
โดยมีกลยุทธ์การเป็นพันธมิตรทางธุรกิจ (Synergy) กับพันธมิตรในด้านต่างๆ โดยการเข้าร่วมเป็น
Media Partner ให้กับกิจกรรมหรือคอนเสิร์ตที่มีกลุ่มลูกค้าเป้าหมายเดียวกัน
รวมถึงการเพิ่มมูลค่าของสินค้าโดยมีกิจกรรมส่งเสริมการขายที่ทำร่วมกันระหว่างรายการและผู้ฟัง

กิจกรรมส่งเสริมการขายทั้งหมดนี้ บริษัทฯ
จะเน้นกิจกรรมที่มีคุณภาพที่สามารถให้สาระและบันเทิงกับผู้ร่วมกิจกรรมและในขณะเดียวกันยังสามารถตอบสนองนโยบายการตลาดของลูกค้าได้อย่างมีประสิทธิภาพ
มีความชัดเจนและตรงกับกลุ่มเป้าหมาย ส่งผลให้บริษัทฯ
สามารถสร้างรายได้จากการจัดกิจกรรมส่งเสริมการขายให้กับลูกค้าได้อีกทางหนึ่ง

นอกจากนี้แล้วบริษัทฯ
ยังใช้ศักยภาพของฝ่ายโฆษณาและประชาสัมพันธ์ของบริษัทฯเพื่อเผยแพร่กิจกรรมของรายการวิทยุในสังกัด
และกิจกรรมของลูกค้าให้เป็นที่ยอมรับและรู้จักอย่างแพร่หลาย
ทั้งในรูปแบบข่าวประชาสัมพันธ์และการโฆษณาในสื่ออื่นๆ เช่น รายการโทรทัศน์, นิตยสาร,
สื่อกลางแจ้ง, สื่อเคลื่อนที่ ฯลฯ อีกด้วย

3) กลยุทธ์การให้บริการวางแผนโฆษณา บุคลากรของบริษัทฯ
เป็นผู้ที่อยู่ในสายงานวิทยุมาเป็นเวลานาน มีความรู้และความเข้าใจในธุรกิจสื่อวิทยุเป็นอย่างดี
สามารถให้คำปรึกษากับลูกค้าในการวางแผนการบริหารสื่อให้มีคุณภาพมากที่สุด
และการเลือกซื้อเวลาหรือแพ็คเกจโฆษณาที่เหมาะสมกับวัตถุประสงค์ของลูกค้าและกลุ่มผู้ฟังรายการ
บริษัทฯ มีการวางแผนโฆษณาโดยสร้างสรรค์กิจกรรมพิเศษเฉพาะกิจ
เพื่อตอบสนองความต้องการของลูกค้าและข้อจำกัดของสินค้า
แต่ละประเภท ซึ่งบริษัทฯ
ได้ใช้นโยบายการเป็นคู่ค้าร่วมกับผลิตภัณฑ์ในการวางแผนโฆษณาเช่นนี้กับสินค้าทุกรายที่สนับสนุนรายการ
เพื่อสร้างแรงจูงใจและเกิดความคุ้มค่าสูงสุดในการเลือกใช้บริการสื่อของบริษัทฯ

ผู้ประกอบการ

ผู้ประกอบการสถานีวิทยุที่ดำเนินรายการเพลงไทยสากล เพลงสากล และเพลงลูกทุ่งเป็นหลัก
และมีกลุ่มผู้ฟังเป้าหมายใกล้เคียงกันแสดงในตารางดังต่อไปนี้

+--------------------+---------+------------+----------+-------------+
| สถานีวิทยุ            | วัยรุ่น    | นักศึกษา     | วัยทำงาน  | ผู้ใหญ่        |
|                    |         |            |          |             |
|                    | 10-18 ปี | 15-25 ปี    | 18-35ปี   | 25-45 ปี     |
+--------------------+---------+------------+----------+-------------+
| คลื่นเพลงไทยสากล     |         |            |          |             |
+--------------------+---------+------------+----------+-------------+
| F.M. 89.0 Chill FM |         |            | คู่แข่ง     |             |
+--------------------+---------+------------+----------+-------------+
| F.M. 93.0 COOL 93  |         | คูลลิซึ่ม      | คูลลิซึ่ม    | คูลลิซึ่ม       |
+--------------------+---------+------------+----------+-------------+
| F.M. 103.5 FM ONE  |         |            | คู่แข่ง     | คู่แข่ง        |
+--------------------+---------+------------+----------+-------------+
| F.M. 106.5 Green   |         |            | คู่แข่ง     | คู่แข่ง        |
| Wave               |         |            |          |             |
+--------------------+---------+------------+----------+-------------+
| คลื่นเพลงสากล        |         |            |          |             |
+--------------------+---------+------------+----------+-------------+
| F.M. 102.5 Get FM  |         |            | คู่แข่ง     |             |
+--------------------+---------+------------+----------+-------------+
| F.M. 91.5 COOL     |         |            | คูลลิซึ่ม    | คูลลิซึ่ม       |
| 91.5               |         |            |          |             |
+--------------------+---------+------------+----------+-------------+
| F.M. 105.5 Eazy FM | คู่แข่ง    | คู่แข่ง       | คู่แข่ง     |             |
+--------------------+---------+------------+----------+-------------+
| F.M. 107.0 Met 107 |         | คู่แข่ง       | คู่แข่ง     |             |
+--------------------+---------+------------+----------+-------------+
| คลื่นเพลงลูกทุ่ง        |         |            |          |             |
+--------------------+---------+------------+----------+-------------+
| F.M. 88.5 สบายดี    | อาร์สยาม | อาร์สยาม    | อาร์สยาม  | อาร์สยาม     |
| RADIO              |         |            |          |             |
+--------------------+---------+------------+----------+-------------+
| F.M. 95 ลูกทุ่งมหานคร |         | คู่แข่ง       | คู่แข่ง     | คู่แข่ง        |
+--------------------+---------+------------+----------+-------------+
| F.M. 90 แซ่บลูกทุ่ง    | คู่แข่ง    | คู่แข่ง       | คู่แข่ง     | คู่แข่ง        |
+--------------------+---------+------------+----------+-------------+
| F.M. 94.5          | คู่แข่ง    | คู่แข่ง       | คู่แข่ง     | คู่แข่ง        |
| คลื่นสนุกสุขนิยม        |         |            |          |             |
+--------------------+---------+------------+----------+-------------+

การแข่งขันของธุรกิจสื่อวิทยุยังคงมีอยู่สูงเนื่องจากงบประมาณโฆษณาที่มีจำกัด
ทำให้ลูกค้าจะเลือกซื้อเวลาโฆษณาจากรายการวิทยุที่ได้รับความนิยมสูงเป็นปัจจัยหลัก
แต่ในขณะเดียวกัน
กลยุทธ์ด้านราคานั้นก็มีความสำคัญต่อการตัดสินใจซื้อโฆษณาสูง
เนื่องด้วยจะทำให้ลูกค้าสามารถได้เวลาโฆษณามากขึ้น หรือ
ได้รูปแบบโฆษณาที่หลากหลายทั้งนี้ขึ้นอยู่กับกลยุทธ์การขายของแต่ละบริษัทที่จะจูงใจให้ลูกค้าเห็นว่าคุ้มค่ากับเงินที่ใช้ไปสูงที่สุด

การจัดหาผลิตภัณฑ์หรือบริการ

1. นักจัดรายการวิทยุ และบุคลากรฝ่ายผลิตและสร้างสรรค์

บริษัทฯ ได้สร้างนวัตกรรมใหม่ของวงการวิทยุโดยการใช้กลยุทธ์การตลาดแบบใหม่
“ PJ MARKETING” จากการประสบความสำเร็จในการผลิตรายการวิทยุของคลื่น COOL93
Fahrenheit และคลื่นอื่นๆ ในเครือบริษัทฯ ที่มีการเปลี่ยนแปลงวิธีการจัดรายการจากเดิมจาก DJ
เข้าสู่ยุคของ PJ (Program Jockey)
ที่นักจัดรายการวิทยุแต่ละคนจะต้องเพิ่มศักยภาพของตนเองให้มากยิ่งขึ้น
โดยเฉพาะจะต้องมีเรื่องของความรู้เบื้องต้นทางการตลาด
และรู้จักการใช้เทคโนโลยีให้เกิดประโยชน์สูงสุด ซึ่งนักจัดรายการในยุค PJ MARKETING
จะเป็นผู้มีส่วนสำคัญในการสร้างความนิยมให้แก่สถานี
ต้องเป็นบุคคลที่มีความสามารถในการโต้ตอบกับผู้ฟังและมีความรู้เกี่ยวกับเพลงและหลักการทางการตลาดในเบื้องต้นเป็นอย่างดี
อีกทั้งยังต้องผ่านการฝึกอบรม พัฒนาความรู้ด้านเทคโนโลยี เพื่อสามารถใช้เครื่องมือและ
Software ทันสมัยได้อย่างคล่องตัว
สามารถดำเนินรายการตามรูปแบบของรายการที่วางไว้ให้สอดคล้องกับรสนิยมของกลุ่มฟังเป้าหมาย
และปัจจุบันนักจัดรายการของบริษัทฯ
ยังต้องเป็นผู้มีทักษะในการเป็นผู้ดำเนินรายการภาคสนามในการจัดกิจกรรมส่งเสริมการขาย
เพื่อรองรับงานกิจกรรมพิเศษเพื่อส่งเสริมการขายอีกทางหนึ่งด้วย

2. ระบบการออกอากาศ

บริษัทได้เลือกใช้ระบบคอมพิวเตอร์ในการควบคุมการออกอากาศแบบอัตโนมัติซึ่งเป็นเทคโนโลยีที่เป็นมาตรฐานสากล
และมีการอัพเดทซอฟต์แวร์อย่างต่อเนื่อง เพื่อความทันสมัย และคุณภาพในการออกอากาศมากที่สุด

3. ปัจจัยความเสี่ยง

การประกอบธุรกิจของบริษัท อาร์เอส จำกัด (มหาชน) และบริษัทย่อย (บริษัทฯ)
ประเมินว่าความเสี่ยงที่อาจเกิดขึ้นและอาจมีผลกระทบต่อการดำเนินธุรกิจ มีดังนี้

3.1 ความเสี่ยงจากการถูกละเมิดลิขสิทธิ์ในสินค้า

ในช่วงหลายปีที่ผ่านมาจนถึงปัจจุบัน
อุตสาหกรรมเพลงได้รับผลกระทบหลักจากการละเมิดลิขสิทธิ์ในผลงานเพลง ทั้งรูปแบบของ
Physical Products (CD,VCD,DVD) และ รูปแบบไฟล์ดิจิตอล ซึ่งมีสาเหตุมาจากหลายปัจจัย
ไม่ว่าจะเป็นการแพร่กระจายของสินค้าละเมิดลิขสิทธิ์ต่างๆที่ยังคงพบเห็นได้ทั่วไป
ความก้าวหน้าของเทคโนโลยี และการแพร่หลายของเว็บไซท์ที่เอื้อให้มีการดาวน์โหลดไฟล์เพลง
หรือคอนเทนต์ฟรีต่างๆ ประกอบกับ
ทัศนคติของผู้บริโภคบางกลุ่มที่ยังเพิกเฉยต่อการรณรงค์ให้ใช้สินค้าถูกลิขสิทธิ์
และเห็นว่าการดาวน์โหลดเพลงผ่านช่องทางที่ละเมิดลิขสิทธิ์นั้นเป็นเรื่องปกติทั่วไป
ทำให้รายได้จากการจัดหน่ายสินค้าและรายได้จากการดาวน์โหลดเพลงไม่สะท้อนปริมาณการบริโภคที่แท้จริง

อย่างไรก็ดี ที่ผ่านมาทุกฝ่ายที่เกี่ยวข้องทั้งภาครัฐ และ ภาคเอกชน ซึ่งได้แก่ ผู้ประกอบการ
เจ้าของผลงาน และศิลปิน ได้ร่วมมือกันผลักดัน
กระตุ้นเชิญชวนให้ผู้บริโภคหันมานิยมเลือกซื้อสินค้าที่มีลิขสิทธิ์ถูกต้อง และ
ลดเลิกสนับสนุนสินค้าละเมิดลิขสิทธิ์ทุกประเภท

ในส่วนของบริษัทฯได้ตระหนักถึงความสำคัญของปัญหาดังกล่าว จึงได้มีการปรับเปลี่ยน
กลยุทธ์และวิธีการต่างๆเพื่อกระตุ้นยอดขายให้กลับคืนมา
ไม่ว่าจะเป็นการปรับราคาของสินค้าให้เหมาะสมมากขึ้น การพัฒนาระบบดิจิตอล
และช่องทางการดาวน์โหลดเพลงแบบถูกลิขสิทธิ์ ให้สามารถใช้บริการได้โดยง่าย
รวมถึงการปรับเปลี่ยนรูปแบบผลิตภัณฑ์และบริการใหม่ๆเพื่อตอบสนองต่อความต้องการและรูปแบบการดำเนินชีวิตของผู้บริโภคที่เปลี่ยนแปลงไป
ทำให้พฤติกรรมของผู้บริโภคบางส่วนหันกลับมาใช้บริการดาวน์โหลดเพลงที่มีลิขสิทธิ์ถูกต้องมากขึ้น
เพราะว่ามีความคุ้มค่า และราคาไม่แพง

นอกจากนี้
บริษัทฯได้จัดตั้งบริษัทจัดเก็บลิขสิทธิ์ขึ้นเพื่อควบคุมดูแลการจัดเก็บค่าลิขสิทธิ์จากผู้ประกอบการที่นำสินค้าเพลงของบริษัทฯไปหาประโยชน์
ตลอดจนสังเกตการณ์และปราบปรามผู้ประกอบการที่กระทำความผิดฐานละเมิดลิขสิทธิ์ในสินค้าของบริษัทฯ
ซึ่งในส่วนนี้ได้รับความร่วมมือและการสนับสนุนจากภาครัฐในการบังคับใช้กฎหมายเข้าดำเนินการกับผู้กระทำความผิดดังกล่าว
สำหรับส่วนของภาครัฐได้ออกมาตรการเพื่อรณรงค์ป้องกัน กดดัน
และปราบปรามผู้กระทำความผิดอย่างจริงจัง และเป็นรูปธรรมมากยิ่งขึ้น จากความร่วมมือกันของทุก

ฝ่าย บริษัทฯคาดว่าจะช่วยลดการละเมิดลิขสิทธิ์ที่มีผลกระทบต่อการดำเนินธุรกิจอย่างเป็นนัยสำคัญได้

3.2 ความเสี่ยงจากการต่ออายุสัญญาสัมปทาน

3.2.1 สัมปทานธุรกิจวิทยุ

โดยปกติการทำสัญญาเช่าเวลาออกอากาศกระจายเสียงสถานีวิทยุมีระยะเวลาประมาณ 2 ปี
ซึ่งหากบริษัทฯไม่ได้รับการต่ออายุสัญญาเช่าเวลาออกอากาศดังกล่าวจะส่งผลกระทบต่อความต่อเนื่องของการออกอากาศรายการและรายได้ของบริษัทฯ
ทั้งนี้
หมายรวมถึงความเสี่ยงจากการเปลี่ยนแปลงเงื่อนไขในสัญญาซึ่งอาจทำให้บริษัทฯได้รับเงื่อนไขที่ด้อยลงไปจากเดิม
นอกจากนี้
การแสวงหาเวลาออกอากาศใหม่เพื่อทดแทนอาจทำให้บริษัทฯสูญเสียประโยชน์จากความต่อเนื่องทางธุรกิจ
และการสร้างความนิยมให้เทียบเคียงกับรายการเดิมได้ หรืออาจทำให้ต้นทุนเพื่อการได้มาสูงขึ้น
อย่างไรก็ดี บริษัทฯ เชื่อว่า จากการที่บริษัทฯ ผลิตผลงานที่มีคุณภาพออกมาอย่างต่อเนื่อง
จนได้รับความนิยม มีฐานผู้ฟังรายการประจำ
รวมถึงการที่บริษัทฯเป็นผู้ประกอบการรายสำคัญในธุรกิจ
ได้รักษามาตรฐานในการชำระเงินและปฏิบัติตามเงื่อนไขของการจ่ายค่าเช่าเวลาอย่างเคร่งครัด
ตลอดจนมีการสร้างความสัมพันธ์อันดีกับผู้ให้สัมปทานจะทำให้บริษัทฯได้รับความไว้วางใจและสามารถลดความเสี่ยงที่อาจเกิดขึ้นจากการต่ออายุสัญญาเช่าได้
แต่อย่างไรก็ตาม บริษัทฯ จะมีการพิจารณาถึงมูลค่าในการต่ออายุสัญญาสัมปทาน
โดยเปรียบเทียบกับความคุ้มค่าในการลงทุน ซึ่งหากบริษัทฯ
พิจารณาแล้วเห็นว่าการต่ออายุสัมปทานดังกล่าวไม่ก่อให้เกิดประโยชน์กับบริษัทฯ ทางบริษัทฯ
อาจพิจารณาไม่ต่ออายุสัมปทานดังกล่าว

3.2.2 สัมปทานธุรกิจทีวีดาวเทียม

จากการที่สำนักงานคณะกรรมการกิจการกระจายเสียง
กิจการโทรทัศน์และกิจการโทรคมนาคมแห่งชาติ (กสทช.) ได้ออกประกาศเรื่อง
หลักเกณฑ์และวิธีการอนุญาตให้บริการกระจายเสียงหรือโทรทัศน์
เพื่อจัดระเบียบผู้ประกอบการช่องทีวีดาวเทียมและเคเบิลทีวีให้เข้าสู่กลไกการกำกับดูแล โดย
กสทช.จะออกใบอนุญาตให้ผู้ประกอบการเป็นคราวๆ ในขั้นแรกใบอนุญาตจะมีอายุ 1 ปี
หลังจากนั้นจะพิจารณาต่อใบอนุญาตให้อีกคราวละไม่เกิน 2 ปี โดย
กสทช.ได้นำข้อร้องเรียนของประชาชนเกี่ยวกับการกระทำความผิด รวมถึงหลักเกณฑ์อื่นๆที่ทาง
กสทช. จะออกเพิ่มเติมในอนาคต
มาเป็นพื้นฐานในการพิจารณาต่อใบอนุญาตแก่ผู้ประกอบการกิจการแต่ละราย
ซึ่งการได้รับใบอนุญาตเป็นคราวๆและแต่ละคราวมีอายุการประกอบการระยะสั้นอาจเป็นข้อจำกัดในการขยายธุรกิจ
การวางแผนการผลิต และการสร้างรายได้ของบริษัทฯ อย่างไรก็ดี บริษัทฯ
ตระหนักถึงความสำคัญของการปฏิบัติตามข้อกำหนดและกฎเกณฑ์ อย่างเคร่งครัด
เพื่อให้เกิดความเชื่อมั่นว่าบริษัทฯจะสามารถได้รับการต่อใบอนุญาตประกอบกิจการทีวีดาวเทียมได้อย่างต่อเนื่อง

3.3 ความเสี่ยงจากการออกประกาศ หลักเกณฑ์ จากสำนักงานคณะกรรมการกิจการกระจายเสียง
กิจการโทรทัศน์ และกิจการโทรคมนาคมแห่งชาติ (กสทช.)

บริษัทประกอบธุรกิจเกี่ยวกับการประกอบกิจการโทรทัศน์ในระบบดาวเทียม(Sattellite
Television)
รวมถึงเป็นหนึ่งในผู้ชนะการประมูลคลื่นความถี่เพื่อให้บริการกิจการโทรทัศน์ในระบบภาคพื้นดินซึ่งส่งสัญญาณแบบดิจิตอล
(Digital Terrestrial Television) เมื่อวันที่ 26 ธันวาคม 2556
ซึ่งกิจการโทรทัศน์นับได้ว่าเป็นกิจการสื่อสารมวลชนที่มีอิทธิพลต่อประชาชนเป็นอย่างยิ่ง
เพราะเป็นการสื่อสารที่ประชาชนสามารถเข้าถึงและรับรู้ข้อมูลได้อย่างทั่วถึงมากกว่าสื่อมวลชนประเภทอื่นๆ
ดังนั้นการประกอบกิจการโทรทัศน์จึงต้องดำเนินภายใต้กฎหมายเป็นสำคัญ
ซึ่งหน่วยงานภาครัฐที่เข้ามามีบทบาทการกำกับดูแลผู้ประกอบกิจการโทรทัศน์ของประเทศไทย คือ
สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
(กสทช.) มีอำนาจหน้าที่หลักในการกำกับดูแลและออกประกาศหลักเกณฑ์ต่างๆเพื่อควบคุมกำกับดูแล
ผู้ประกอบกิจการโทรทัศน์ให้มีการแข่งขันกันอย่างเสรีและเป็นธรรม มีมาตรฐานทางจริยธรรม
และคุ้มครองผู้บริโภคให้ได้รับประโยชน์และมิให้ถูกเอาเปรียบจากผู้ประกอบกิจการ อาทิเช่น
การกำกับดูแลเนื้อหารายการต้องมีคุณภาพเหมาะสมกับกลุ่มเป้าหมาย
การจัดระดับความเหมาะสมของรายการเพื่อคุ้มครองเด็กและเยาวชน การโฆษณา เป็นต้น ณ
ปัจจุบันประกาศ กสทช. ยังมีออกมาอย่างต่อเนื่องตามแนวนโยบายของ กสทช.
และตามสภาพปัญหาของการประกอบกิจการ ดังนั้น การออกประกาศต่างๆ ของ
กสทช.จึงยังเป็นสิ่งที่ควบคู่ไปกับการประกอบธุรกิจของผู้ประกอบกิจการโทรทัศน์ทุกรายเช่นเดิม
กฎเกณฑ์ต่างๆที่จะออกมาควบคุมการดำเนินธุรกิจเกี่ยวกับการประกอบกิจการโทรทัศน์ของบริษัทจึงยังไม่เสถียร
และต้องใช้เวลาอีกสักระยะเพื่อให้เห็นกฎเกณฑ์ที่ออกมาบังคับทั้งหมดก่อนว่าจะส่งผลกระทบกับการดำเนินธุรกิจของบริษัทหรือไม่เพียงใด
อันจะสะท้อนเป็นปัจจัยความเสี่ยงในการดำเนินธุรกิจได้

3.4 ความเสี่ยงจากภาวะการแข่งขันที่รุนแรงในธุรกิจสื่อทีวี

ในช่วงหลายปีที่ผ่านมา อุตสาหกรรมโทรทัศน์มีภาวะการแข่งขันที่รุนแรง
จะเห็นได้จากการเกิดขึ้นของช่องรายการต่างๆ บนทีวีดาวเทียมและเคเบิลทีวีท้องถิ่นมากมาย
อีกทั้งการเกิดขึ้นของทีวีดิจิตอลในปี 2557
จะส่งผลให้มีจำนวนช่องรายการหลายร้อยช่องเมื่อรวมทุกแพลตฟอร์ม
ประชาชนผู้บริโภคจะมีทางเลือกในการรับชมรายการโทรทัศน์ที่หลากหลาย
บริษัทเอเยนซี่โฆษณาต่างๆ จะมีตัวเลือกในการลงโฆษณามากขึ้น โดยมี “เรทติ้ง” และ
“ความคุ้มค่าของราคา” เป็นเกณฑ์ในการพิจารณาลงโฆษณา
เป็นผลให้การขายเวลาโฆษณาในอนาคตยากยิ่งขึ้น อย่างไรก็ดี
จากการที่บริษัทฯมีประสบการณ์การทำธุรกิจผลิตรายการโทรทัศน์
และบริหารช่องทีวีดาวเทียมของตัวเองมาเป็นเวลานาน มีคอนเทนต์ที่แข็งแรง มีบุคลากรที่มีคุณภาพ
จนทำให้ช่องทีวีดาวเทียมของบริษัทฯ
ติดอยู่ในอันดับต้นๆ จากการจัดอันดับช่องทีวีดาวเทียมจาก Nielsen Media Research
(บริษัทสำรวจและวิจัยตลาดที่เป็นที่ยอมรับในระดับโลก) จะช่วยให้บริษัทฯ
สามารถช่วงชิงและรักษาส่วนแบ่งทางการตลาดจากคู่แข่งในอุตสาหกรรมได้

3.5 ความเสี่ยงจากโครงการขนาดใหญ่ที่ได้มาเป็นครั้งคราว

บริษัทฯ มีแผนงานการขยายธุรกิจอย่างต่อเนื่อง ซึ่งบางโครงการที่บริษัทฯได้มา
จำเป็นต้องใช้เงินลงทุนค่อนข้างสูง
จึงอาจมีความเสี่ยงหากไม่สามารถบริหารรายได้ให้เป็นไปตามเป้าหมายที่วางไว้
ซึ่งอาจมาจากหลายสาเหตุ ได้แก่ การเปลี่ยนแปลงอย่างรวดเร็วของเทคโนโลยี
การเปลี่ยนแปลงพฤติกรรมของผู้บริโภค กระแสความนิยมต่างๆ
ภาวะการแข่งขันในอุตสาหกรรมที่รุนแรงมากขึ้น ตลอดจนอาจมีการบอกเลิกสัญญา หรือ
การเกิดเหตุการณ์ใดๆ ที่ทำให้ไม่สามารถดำเนินการต่อได้ เป็นต้น อย่างไรก็ดี บริษัทฯ
ได้กำหนดกระบวนการในการพิจารณากลั่นกรอง
ประเมินประโยชน์และความคุ้มค่าก่อนการตัดสินใจลงทุน
โดยจัดให้มีการศึกษาความเป็นไปได้ของโครงการ เมื่อมีการทำสัญญาหรือข้อผูกพันใดๆ
จะมีผู้เชี่ยวชาญจากหลายฝ่ายที่เกี่ยวข้องเข้าร่วมกันพิจารณาเพื่อความรอบคอบรัดกุม
ตลอดจนกำหนดให้มีการวางแผนและเตรียมงานล่วงหน้า มีการขายล่วงหน้า (Pre-Sale)
โดยหาสปอนเซอร์เข้ามาสนับสนุนขณะที่ยังอยู่ในระหว่างกระบวนการผลิตงาน นอกจากนี้
หากเป็นโครงการขนาดใหญ่มากจะต้องได้รับการอนุมัติเห็นชอบจากคณะกรรมการบริษัทด้วย
เพื่อลดความเสี่ยงอย่างมีนัยสำคัญที่อาจเกิดขึ้นจากการลงทุนดังกล่าว

4. ทรัพย์สินที่ใช้ในการประกอบธุรกิจ

ทรัพย์สินหลักที่ใช้ในการประกอบธุรกิจของบริษัทฯ และบริษัทย่อย (กลุ่มอาร์เอส) แสดงรายละเอียด
ดังต่อไปนี้

4.1 ที่ดิน

บริษัทฯและบริษัทย่อยได้ทำการเช่าที่ดินเพื่อใช้ในการประกอบธุรกิจจากบริษัท เชษฐโชติศักดิ์ จำกัด
โดยมีรายละเอียดแสดงไว้ในหัวข้อเรื่อง รายการระหว่างกัน นอกจากนี้ ในปี 2556 บริษัทฯ
และบริษัทย่อยได้ทำการเช่าที่ดินจากบุคคลอื่นนอกกลุ่มดังรายละเอียดต่อไปนี้

+--------------------+----------------+---------------+---------------+
| ที่ตั้ง                | ผู้เช่า           | อายุสัญญา       | ค่าเช่า /เดือน   |
|                    |                |               | (บาท)         |
+====================+================+===============+===============+
| 1. เลขที่ 431/2-5    | บมจ. อาร์เอส    | 3 ปี           | 230,000       |
| ซอยลาดพร้าว 15      |                |               |               |
| แขวงจอมพล เขตจตุจักร |                | (สิ้นสุดสัญ       |               |
| กทม.               |                | ญาเดือนกรกฎาคม |               |
|                    |                | 2557)         |               |
+--------------------+----------------+---------------+---------------+
| 2. เลขที่ 48/18      | บจ. โพเอม่า     | 8 ปี 4.5 เดือน  | 40,000 –      |
| ซอยลาดพร้าว 15      |                |               | 45,000        |
| แขวงจอมพล เขตจตุจักร |                | (สิ้นสุดสัญญา     |               |
| กทม.               |                |               |               |
|                    |                | 16 ตุลาคม      |               |
|                    |                | 2556)         |               |
+--------------------+----------------+---------------+---------------+

4.2 อาคารสำนักงาน

สำหรับอาคารสำนักงานเพื่อใช้ในการประกอบธุรกิจของกลุ่มอาร์เอส มีรายละเอียดดังต่อไปนี้

+---------------------+-------------+---------+-------------+---------+
| ที่ตั้ง                 | ผู้ถือกรรมสิทธิ์  | ลักษณะ   | มูลค่าตามบัญชี  | ภ       |
|                     |             | กรรมสิทธิ์ |             | าระผูกพัน |
|                     |             |         | ปี 2556      |         |
|                     |             |         |             |         |
|                     |             |         | (ล้านบาท)    |         |
+=====================+=============+=========+=============+=========+
| อาคารเลขที่ 431/2-5   | บมจ. อาร์เอส | เจ้าของ  | 0.03        | ไม่มี     |
| ซอยลาดพร้าว 15       |             |         |             |         |
| แขวงจอมพล เขตจตุจักร  |             |         |             |         |
| กทม.                |             |         |             |         |
+---------------------+-------------+---------+-------------+---------+

บริษัทฯ และบริษัทย่อยได้ทำการเช่าอาคารสำนักงานเพื่อใช้ในการประกอบธุรกิจจากบริษัท
เชษฐโชติศักดิ์ จำกัด โดยมีรายละเอียดแสดงไว้ในหัวข้อเรื่อง รายการระหว่างกัน

4.3 อุปกรณ์

อุปกรณ์หลักที่ใช้ในการประกอบธุรกิจของบริษัทฯ และ บริษัทย่อย มีดังนี้

+-------------------+-------------------+-------+----------+---------+
| บริษัท              | อุปกรณ์และเครื่องจักร  | ลักษณ  | มูล       | ภ       |
|                   |                   | ะกรรม | ค่าตามบัญชี | าระผูกพัน |
|                   |                   |       |          |         |
|                   |                   | สิทธิ์   | ปี 2556   |         |
|                   |                   |       |          |         |
|                   |                   |       | (ล้านบาท) |         |
+===================+===================+=======+==========+=========+
| 1. บมจ. อาร์เอส    | อุปกรณ์ห้องบันทึกเสียง  | เ     | 83.27    | ไม่มี     |
|                   | และ               | จ้าของ |          |         |
|                   | อุปกรณ์ศูนย์ถ่ายทอด    |       |          |         |
+-------------------+-------------------+-------+----------+---------+
| 2. บจ. คลูลิซึ่ม      | อุปกรณ์ห้องบันทึกเสียง  | เ     | 2.55     | ไม่มี     |
|                   |                   | จ้าของ |          |         |
+-------------------+-------------------+-------+----------+---------+
| 3. บจ. อาร์เอส     | อุปกรณ์ศูนย์ถ่ายทอด    | เ     | 3.57     | ไม่มี     |
| อินเตอร์เนชั่นแนล     |                   | จ้าของ |          |         |
| บรอดคาสติ้ง แอนด์    |                   |       |          |         |
| สปอร์ต แมเนจเม้นท์   |                   |       |          |         |
+-------------------+-------------------+-------+----------+---------+
| 4. บจ. ย๊าค        | อุปกรณ์ศูนย์ถ่ายทอด    | เ     | 3.08     | ไม่มี     |
|                   |                   | จ้าของ |          |         |
+-------------------+-------------------+-------+----------+---------+

4.4 คลังสินค้า

คลังสินค้าของบริษัทฯ และ บริษัทย่อย มีดังนี้

+--------------------+----------------+---------------+---------------+
| ที่ตั้ง                | ผู้เช่า           | อายุสัญญา       | ค่าเช่า/ค่าบริการ |
|                    |                |               |               |
|                    |                |               | ต่อเดือน (บาท)  |
+====================+================+===============+===============+
| 1. เลขที่ 9/102      | บมจ. อาร์เอส    | 1 ปี           | 200,000       |
| ถนนพหลโยธิน         |                |               |               |
| ตำบลคลองหนึ่ง        |                | (สิ้นสุดสัญญาเดือน |               |
|                    |                | มกราคม 2557)  |               |
| อำเภอคลองหลวง      |                |               |               |
| จังหวัดปทุมธานี        |                |               |               |
+--------------------+----------------+---------------+---------------+
| 2. อาคาร B9 เลขที่   | บจ. เค.มาสเตอร์ | 1 ปี           | 100,000       |
| 9/26 ถนนพหลโยธิน    |                |               |               |
| ตำบลคลองหนึ่ง        |                | (สิ้นสุดสัญญาเดือน |               |
| อำเภอคลองหลวง      |                | กันยายน 2557)  |               |
| จังหวัดปทุมธานี        |                |               |               |
+--------------------+----------------+---------------+---------------+

4.5 สัมปทานและสัญญาเช่าวิทยุ

บริษัทฯ และบริษัทย่อยแห่งหนึ่งได้ทำสัญญาเช่าสถานีวิทยุจากหน่วยงานราชการและบริษัทภายนอก
ตามรายละเอียดดังนี้

+--------------+------------------------------+-----------------------+
| สถานี         | เจ้าของสถานี                   | ช่วงเวลาตามสัญญา        |
+--------------+------------------------------+-----------------------+
| 1. F.M. 93.0 | สถา                          | 1 มกราคม 57 – 31      |
| MHz          | นีวิทยุเสียงจากทหารเรือวังนันทอุทยาน | ธันวาคม 58             |
|              |                              |                       |
| 2. F.M. 88.5 | สถา                          | 1 มกราคม 57 – 31      |
| MHz          | นีวิทยุเสียงจากทหารเรือวังนันทอุทยาน | ธันวาคม 58             |
|              |                              |                       |
| 3. F.M. 91.5 | สถานีวิทยุเสียงศูนย์การทหารม้า      | 1 มีนาคม 56 – 31       |
| MHz          |                              | ธันวาคม 57             |
+--------------+------------------------------+-----------------------+

4.6 สัญญาเช่าโทรทัศน์

บริษัทฯ ได้เช่าเวลาสถานีโทรทัศน์ช่อง 7 กับบริษัท กรุงเทพโทรทัศน์และวิทยุ
เพื่อออกอากาศรายการโทรทัศน์ ในปี 2556

4.7 สัญญาบริการใช้ช่องสัญญาณดาวเทียม

บริษัทฯ ได้ทำสัญญาบริการใช้ช่องสัญญาณดาวเทียม และบริการอื่นๆ ที่เกี่ยวข้อง กับ บริษัท ไทยคม
จำกัด (มหาชน) โดยมีระยะเวลา 10 ปี เริ่มมีผลตั้งแต่วันที่ 1 สิงหาคม 2556 เป็นต้นไป

4.8 เครื่องหมายการค้า/บริการ

“บริษัทฯ”จดทะเบียนเครื่องหมายการค้า/บริการ “RS” จำนวน 2 แบบ
โดยวันที่จดทะเบียนเป็นเครื่องหมายการค้า/บริการของ”บริษัทฯ" ได้แก่ วันที่ 10 พฤศจิกายน
2548 และ 2 กุมภาพันธ์ 2550 โดยเครื่องหมายฯแต่ละแบบมีกำหนดอายุ 10 ปี
นับจากวันที่จดทะเบียน ทั้งนี้เครื่องหมายการค้า/บริการที่หมดอายุ
บริษัทได้ทำการต่ออายุตามที่กฎหมายกำหนด

บริษัทย่อยทุกบริษัทได้จดทะเบียนเครื่องหมายการค้าแยกแต่ละบริษัท

5. ข้อพิพาททางกฎหมาย

บริษัทฯ และบริษัทย่อยไม่มีข้อพิพาททางกฎหมายที่มีผลกระทบต่อการดำเนินธุรกิจของบริษัทฯ
หรือบริษัทย่อย
อย่างมีนัยสำคัญและไม่มีข้อพิพาทที่มีผลกระทบด้านลบอันอาจจะมีผลกระทบต่อสินทรัพย์ของบริษัทฯ
หรือบริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น ณ วันที่ 31 ธันวาคม 2556
ตลอดจนไม่มีข้อพิพาททางกฎหมายที่มิได้เกิดจากการประกอบธุรกิจ
โดยปกติของบริษัทฯ หรือบริษัทย่อย

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

ชื่อบริษัท : บริษัท อาร์เอส จำกัด (มหาชน) (“บริษัทฯ”)

  ประเภทธุรกิจ : ธุรกิจในปัจจุบันของกลุ่มอาร์เอสประกอบด้วย 3 ธุรกิจหลัก ได้แก่

  ธุรกิจเพลง ธุรกิจโชว์บิซ และธุรกิจสื่อ ทั้งสื่อโทรทัศน์ และสื่อวิทยุ

ที่ตั้งสำนักงานใหญ่ : 419/1 ซอยลาดพร้าว 15 ถนนลาดพร้าว แขวงจอมพล เขตจตุจักร

  กรุงเทพมหานคร 10900

ทะเบียนเลขที่ : 0107546000016

โฮมเพจบริษัท : www.rs.co.th

โทรศัพท์ : 02-511-0555

โทรสาร : 02-511-2324

ทุนจดทะเบียน ณ วันที่ 31 ธันวาคม 2556 : 1,026,000,280 บาท แบ่งออกเป็นหุ้นสามัญ
1,026,000,280 หุ้น มูลค่าที่ตราไว้หุ้นละ 1 บาท

ทุนชำระแล้ว ณ วันที่ 31 ธันวาคม 2556 : 969,688,428 บาท
แบ่งออกเป็นหุ้นสามัญ969,688,428 หุ้น มูลค่าที่ตราไว้หุ้นละ 1 บาท

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จํากัด

  62 อาคารตลาดหลักทรัพย์แห่งประเทศไทย

ถนนรัชดาภิเษก เขตคลองเตย กรุงเทพฯ 10110

  โทรศัพท์ : 02-229-2800 โทรสาร : 02-654-5427

Website: www.tsd.co.th

ผู้สอบบัญชี : บริษัท กรินทร์ ออดิท จำกัด

  เลขที่ 138 อาคารบุญมิตร ชั้น 6 ห้อง บี 1 ถนนสีลม แขวงสุริยวงศ์

  เขตบางรัก กรุงเทพฯ 10500

โทรศัพท์ 0-2634-2484-6 โทรสาร 0-2634-2668

  Website: http://www.karinaudit.co.th

ที่ปรึกษากฎหมาย : สำนักกฎหมาย บริษัท อาร์เอส จำกัด (มหาชน)

  419/1 ซอยลาดพร้าว 15 ถนนลาดพร้าว แขวงจอมพล เขตจตุจักร กรุงเทพมหานคร 10900

โทรศัพท์ 02-511-0555

  โทรสาร 02-938-5622

6.2 ข้อมูลสำคัญอื่น

ไม่มี